Document ID: /roh_data/filtered/fineweb-2-filterrobots_roh.jsonl.gz/3199

Fernando Schmed è plinavant stà campiun svizzer en il Super G (il 2015 a Veysonnaz) e vice-campiun svizzer en la cursa rapida (il 2012 a Veysonnaz). Ultra da quai ha il skiunz da Sargans gudagnà ina cursa en la cuppa d'Europa. In dals puncts culminants per il giuven cun ragischs a Surrein è dentant era stada la partenza sin la «Streif» a Kitzbühel.
Da pitschen ensi è quai stà siemi dad esser ina giada a la partenza sin la «Streif» a Kitzbühel.
Plirs motivs da bandunar il circus da skis
Il plaschair dad ir cun skis saja anc adina avant maun di Fernando Schmed. Ma tenor el saja impurtant da chalar cun ina chaussa, uschè ditg ch'ins fetschia anc gugent ella. Plinavant haja dà problems interns cun sia equipa da trenament. La davosa stagiun da skis haja era mussà con spert che tut po esser a fin. Dus skiunzs èn morts sin pista. Quai haja schon dà da pensar.
RR novitads 12:00